A nevét a Mole Antonellianaról (A Film múzeuma) kapta, mely a város egyik látványossága. A derbi érdekessége, hogy a 20. század elején a Juventus akkori elnöke Alfredo Dick valamint több meghatározó játékos elhagyta a klubot és megalapította a Torino FC-t. Kettejük első derbijét 1907. január 13-án játszották melyet a "bikák" (a Torino FC beceneve) 2–1-re megnyertek. Azóta is tart a rivalizálás mind a pályán, mind a pályán kívül. A 2007–2008-as szezonban a mérkőzést megelőző zavargások törtek ki, a szurkolók és a rendőrség között melynek 40 letartóztatott szurkoló, 2 sérült rendőr, gyújtogatás, megrongált autók és üzletek lett az eredménye.